དེའི་ཕྱིར་འདི་ནས་གླུ་ཚིག་འགའ་ཞིག་དཔེར་བརྗོད་དུ་དྲངས་ཚེ།སྨན་བླས་བརྩམས་པའི་གཞས་ཚིག་ཨ་ཅེ་འབྲོག་མོ་ལྟ་བུ་ནི་འབྲོག་མོ་ཞིག་གི་ཡ་ཆུང་ཁོག་གི་གསང་བ་དང་སྨྲེང་བའི་སེམས་ཚོར་མཐའ་དག་ན་བུན་དང་འཇའ་ཚོན་ལྟ་བུའི་རྟོག་བཏགས་ཀྱི་རི་མོ་ཞིག་བྲིས་པ་ལྟར་མི་སྣང་བར་གཉོམ་དུང་དུང་གི་ཚིག་འགྲོས་ལས་དོན་གྱི་གཏིང་རུམ་ཏུ་ཕྱིན་ནས་བབ་ཆགས་ཀྱི་འབྲོག་མོ་ཚོའི་ངང་རྒྱུད་དང་འདྲེས་ཡོད་པས་ང་ཚོ་ཉན་མཁན་དག་སྐོམ་གདུང་གིས་མནར་བའི་རི་དྭགས་ཤིག་ཡིན་ཚེ་གཞས་ཚིག་འདི་ནི་ལྷུང་ལྷུང་གིས་བབས་ཡོང་བའི་རྫ་ཆུ་དྭངས་མོ་ཞིག་ཅི་ལ་མིན།